Document ID: /roh_data/filtered/fineweb-2-filterrobots_roh.jsonl.gz/64440

Blers Open Airs cuntansch’ins relativamain tgunsch. Per arrivar a l'Open Air Sur l’Aua en Bregaglia dovri in pau dapli temp da far las stortas dal Pass dal Malögia e suenter vestgadira resistenta a l’aura. Quai vala dentant la paina! Ins arriva a Casaccia sin in cleragl ed ad in festival unic, pitschen e famigliar. Quest onn cun musica da Matiu Defuns, Andrea Bignasca, Jessiquoi e blers auters.
A revair! Ils 22 e 23 da zercladur a l'Open Air Sur l’Aua a Casaccia.